Cerdic (Wessex) - Wikipedia

# Cerdic (Wessex)

### Diwar Wikipedia, an holloueziadur digor

poltred faltazius Cerdic gant John Speed

Cerdic (pe Ceretic) a oa Dux Gewissorum ha roue kentañ Wessex. Sellet e vez outañ evel hendad Egbert, roue Wessex hag eus rouanez Bro-Saoz a-vremañ eta, Elizabeth II, hag eus darn vrasañ familhoù roueel Europa.

## [kemmañ] Buhez ofisiel hag esped

Hervez ar Kronik angl-ha-Saozon e oa Cerdic ur penn-brezel sakson a vefe dilesttret gant e vab Cynric e 495 e Calshot e kichen Southampton

  Her cuomon twegen aldormen on Bretene, Cerdic 7 Cynric his sunu, mid .v. scipum in þone stede þe is gecueden Cerdicesora 7 þy ilcan dæge gefuhtun wiþ Walum

  Neuze e teuas daou ealdorman da Breden, Cerdic hag e vab, gant V bagad el lec'h-se a añver Cerdicesore hag ermemes deiz e stourmjont gant ar vrezhoned.

E 508 eñ-defe faezhet ha lazhet ur roue brezhon, Natanleod e añv en emgann Natanleag, e-kichen Netley.

  Her Cerdic 7 Cynric ofslogon ænne brettisccyning, þam was nama Natanleod, 7 .v. þusendu wera mid him. Æfter was þæt lond nemned Natanleaga oþ Cerdicesford.

  Amañ e lazhas Cerdic ha Cynric ur roue brezhon, Natanleod e añv, ha V mil a dud gantañ. Goude-se e voe añvet Natanleod al lec'h-se betek Cerdicesford

E 514 e erruas ur strollad arall a gadourien c'hermanek, Westseaxe o añv hervez ar c'hronik ha dilestret e vefent gant tri bagad e Calshot. Bleiniet e voent gant Stuf ha Wihtgar. Stourmet o-defe ouzh ar vrezhoned ha faezhañ anezho o-defe.

  Her cuomon Westseaxe in Bretene mid .iii. scipum in þa stowe þe is gecueden Cerdicesora, 7 Stuf 7 Wihtgar, 7 fuhton wiþ Brettas 7 hie gefliemdon.
  Neuze e teuas ar Westseaxe da Breden gant tri bagad el lec'h a añver Cerdicesora, ha stuf ha Wihtgar ha stourm arejont ouzh a vrezhoned a lakajont da dec'hout.

E 519 e yeas Cerdic da roue an dud nevez erruet-se goude un emgann ouzh ar vrezhoned e Cerdicesford (Charford). Ne lar ket ar c'hronik piv a c'hounezas ha posubl o ne oant ket en hevelep arme.

  Her Cerdic 7 Cynric : Westsexena rice onfengun on þy ilcan geare hie fuhton wiþ Brettas þær mon nu nemneþ Cerdicesford.

  Neuze e gounezas Cerdic ha Cynric rouantelez ar Westseaxe. En hevelep devez e stourmjont gant ar vrezhoned el lec'h a añver Cerdicesford

E 527 e stourmas ouzh ar vrezhoned e Cerdicesleag. N'anvezer ket piv a c'hounezas met ar fed na veneg ket ar c'hronik añv an trec'h a zamveneg ne oa ket Cerdic.

  Her Cerdic 7 Cynric fuhton wiþ Brettas in þære stowe þe is gecueden Cerdicesleaga

  Neuze e stourmas Cerdic ha Cynric ouzh ar vrezhoned el lec'h-se a añver Cerdicesleag

E 530 e kemeras Cercic Enez Wight ha lazhañ a reas un nebeut a dud e Carisbrook

Mervel a reas Cerdic e 534 hag, hervez ar c'hronik, ren a reas e vab Cynric goudezañ estreget en enez Whight a roas d'e vibien-gaer Stuf ha Wihtgar.

## [kemmañ] Kudennoù gant testeni ar C'hronik Angl-ha-Saozon

Kalz kudennoù ez eus gant testeni ar C'hronik Angl-ha-Saozon, avat ha diasur tre ez eao an amzeriadoù a ro. David Dumville eñ-deus damveneget eñ-doa renet Cerdic eus 538 betek 534 tra ma kred klaskourien arall e oa-eñ ar penn-brezel sakson faezhet en Emgann Badon a c'hoarvezas etre 490 ha 518 moarvat. Ouzhpenn-se, tra m'edo kelc'hiad ag oberiantiz pennañ war-dro Southhampton e seblant e oa tachenn ar Gewissae kreizenet war Dorchester-on-Thames, en Oxfordshire. Tu-se, ha pas e Winchester e vefe lec'hiet sez eskopti kentañ Wessex e derou ar VIIvet kantved. Da gêrben ar rouantelezh e yelo Winchester goude ma oa ket kollet tirioù an norzh hepken. Ar poblañsoù germanek o chom war-dro Southamptom a oa juted kentoc'h eget saksoned hag ur rouantelezh jut bihan a zalc'has en enez Wight betek ren Cædwalla eus Wessex.

Ouzhpenn-se e c'hoarvezas emgann kentañ Cerdic meneget er C'hronik - Emgann Natanleag - war tachenn ar Meonware ur meuriad jut staliet e bro Southampton war-dro 450. An dra-mañ a laka da ziaes da gred e stourmas Cerdic ouzh ar vrezhoned tu-se

Gwirheñvel eo, neuze, e oa kalz liesekoc'h istor wir derou diazezidigezh Wessex eget ar pezh a lar deomp an trestennoù a oa bet treuzvevet.

Un nebeut a glaskorien o-deus damveneget eo oa Cerdic un tud mojennel met n'emañ ket lodek gant ar gredenn-se darn vrasañ ar gumuniezh skiantel.

## [kemmañ] Orin

Un añv predenek en-doa Cerdic evel e zaou warlerc'hidi Cynric (Cunorix) ha Ceawlin (Colinus). Ur stumm saoznekaet eus Ceretic eo - un añv boutin tre e-touez familhoù roueel predenek ar marevezh-se. Hervez ar C'hronik Angl-ha-Saozon e tiskenn Cerdic eus an doue Woden met faltazius e vez barnet al lignez se. Elfennoù kemeret digant lignezioù familhoù roueel ar rouantelezhioù angl-ha-saozon arall a endalc'h. Ijinet e oa bet, moarvat, e amzer Alfred Meur da reishat unvanadur bro-Saoz gant Wessex. Ouzhpenn-se e c'hellfe bezañ keltiek añv e dad - Elsea - a c'hellfe klokañ ouzh ar c'hembraeg Elisedd pe Eliseg.

Dux Gewsissorum e vez galvet Cerdic ivez gant Bede, un titl douget gant Vortigern hag Eudaf Hen. Kevelet e vez alies gant Saozon ar C'hornôk e skridoù ar grennamzer ha fin ar marevezh Saozon met un orin koshoc'h en-deus moarvat. Gewissa a vije bet añv unan eus merc'hed an impalaeriezh Claudius a vije bet dimezet gant Arviragus ha implijet e veze da ziskouez bro-Went (Gwennwy e kembraeg.

Displeget an traoù-se o-deus klaskourien'zo dre lakaat eñ-doa Cerdic un tad Saozon hag ur vamm vrezhon. Gant testenn ebet eo harpet an deorienn-se ha daoust ma vir orin saozon Cerdic e lakaa e vev e familh e Preden dija. Klaskourien arall, evel John Morris a gred eo ur brezhon penn-da-benn en-defe implijet goprsoudarded sakson pe jut da aozañ ur stad emren war-dro Southampton ur rannvro m'o-doa en em staliet meuriadoù jut adalek 450 dija. Posubl eo ivez e oa faos penn-da-benn istor ar C'hronik hag edo Cerdic o ren rannvro Dorchester on Thames. E liammoù gant an Hampshire a vefe bet ijinet diwezhatoc'h da aesaat stagadur an tiriadoù jut.

Caratoc a oa un añv boutin a-walc'h er familhoù roueel ar Vvet kantved ha meur anezho a gaver e tiernelezh Gwent. Posubl eo e oa Cerdic mab Deyfur Gwent, rak an tiern-se eñ-do ur mab Cunorix e añv.

## [kemmañ] Liammoù diavaez

Testenn ar C'hronik Angl-ha-Saozon o tanevellañ istor "ofisiel" Cerdic

En e raok: Den ebet | Roue Wessex ) | War e lerc'h: Cynric eus Wessex

s • k • e
Rouaned Wessex

Cerdic • Cynric • Ceawlin • Ceol • Ceolwulf • Cynegils • Cenwalh • Penda eus Mercia • Cenwalh • Seaxburh • Æscwine • Centwine • Cædwalla • Ine • Æthelheard • Cuthred • Sigeberht • Cynewulf • Beorhtric • Ecgberht • Æthelwulf • Æthelbald • Æthelberht • Æthelred

Adtapet diwar "http://br.wikipedia.org../../../c/e/r/Cerdic_%28Wessex%29_09e0.html"

Rummadoù ar bajenn: Rouaned Wessex

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Беларуская
- Deutsch
- English
- Español
- Français
- Italiano
- Nederlands
- ‪Norsk (bokmål)‬